paragraph_text: Montpellier je osnovan pod imenom Stade Olympique Montpelliérain (SO Montpellier) i kao takav je igrao većinu svog postojanja. Godine 1989. godine, nakon što je nastupao pod nekoliko različitih imena, klub je ponovno promijenio naziv koji nosi danas. Montpellier je jedan od klubova osnivača prve francuske nogometne lige. Uz Marseille, Rennes, Sochaux i Nicu, Montpellier je jedan od rijetkih klubova koji su zaigrali u prvoj sezoni Ligue 1 1932./33., a koji igra u njoj i danas. Najveći uspjesi kluba su osvajanje Francuskog prvenstva 2012. godine te Francuskog kupa 1929. i 1990. godine. Klub je također osvojio i UEFA Intertoto kup 1999. godine te Coupe d'été 1992. godine od kojih je potonji preteća današnjeg francuskog liga kupa.